Държавен вестник, бр. 98, 2013 г., стр. 9

БРОЙ  98	
Д Ъ Р Ж А В Е Н  В Е С Т Н И К 	
СТР.  9  
Член 4
Основни принципи
(1) Тълкуването и изпълнението на това 
споразумение ще се извършват в съответствие 
с Устава на ООН и съответните разпоредби на 
международното право в сила за двете държави.
(2) При изпълнение на конкретна ПГОАП 
дежурните изтребители на всяка от държа­
вите напускат тяхното национално въздушно 
пространство и навлизат в националното 
въздушно пространство на другата държава 
само при взаимно одобрение от определени 
национални длъжностни лица.
(3) Използването на дежурните изтребители 
по време на конкретна ПГОАП, включително 
използване на въоръжение, ще се извърш­
ва в строго съответствие с процедурите на 
Интегрираната система за противовъздушна 
отбрана на НАТО и процедурите, определе­
ни в двустранно Техническо споразумение, 
подписано от министрите на отбраната или 
други упълномощени от тях длъжностни лица. 
(4) Дейностите, включително обмен на ес­
кадрили, срещи на различни нива, подготовка 
и обмен на документи и информация, необхо­
дими за изпълнението на това Споразумение 
и съответното Техническо споразумение, 
ще бъдат включени в План за дейността по 
тяхното изпълнение, който ще бъде част от 
Плана за двустранно сътрудничество между 
министерствата на отбраната на двете страни 
за всяка следваща година.
(5) ПГОАП няма да бъде разрешавана без 
наличието на обмен на опозната картина на 
въздушната обстановка между CRC – София, 
и CRC – Хортиатис/Парнис.
(6) По време на изпълнение на ПГОАП 
националните органи на страните и лични­
ят състав, участващ в изпълнението на това 
споразумение, ще действат в съответствие със 
следните принципи:
(а) зачитане на националния суверенитет 
на двете държави;
(б) силата, прилагана срещу прехванатото 
въздухоплавателно средство, ще бъде про­
порционална на и в никакъв случай няма 
да превишава заплахата, която представлява 
това въздухоплавателно средство.
Член 5
Отговорни национални органи
(1) За изпълнението на ПГОАП старши 
оперативният дежурен в Авиационния опера­
тивен център на българските Военновъздушни 
сили ще разрешава:
(а) на гръцки дежурни изтребители, които 
са под командване на НАТО или под нацио­
нално командване, да навлизат в българското 
национално въздушно пространство;
(б) на български дежурни изтребители, 
които са под командване на НАТО или под 
национално командване, да напускат българ­
ското национално въздушно пространство и 
да навлизат в гръцкото национално въздушно 
пространство. 
(2) За изпълнението на ПГОАП Оператив­
ният дежурен в гръцкия Национален център 
за въздушни операции (NAOC) ще разрешава:
(а) на български дежурни изтребители, 
които са под командване на НАТО или под 
национално командване, да навлизат в гръц­
кото национално въздушно пространство;
(б) на гръцки дежурни изтребители, които 
са под командване на НАТО или под наци­
онално командване, да напускат гръцкото 
национално въздушно пространство и да на­
влизат в българското национално въздушно 
пространство. 
(3) Разрешение за прехват, разпитване във 
въздуха и намеса, извършвани от дежурни 
изтребители, изпълняващи ПГОАП, ще се 
дава от:
(а) старши оперативния дежурен във Воен­
ния команден център или друго длъжностно 
лице, определено от българския министър 
на отбраната – в българското национално 
въздушно пространство;
(б) оперативния дежурен в Националния 
център за въздушни операции (NAOC) или 
друго длъжностно лице, определено от гръцкия 
министър на отбраната – в гръцкото нацио­
нално въздушно пространство.
(4) Използване на въоръжение от дежурни 
изтребители, изпълняващи ПГОАП, ще се 
разрешава от:
(а) министъра на отбраната на Република 
България, който действа като Национален 
правителствен орган (NGA), по предложение 
на началника на отбраната – в българското 
национално въздушно пространство;
(б) министър-председателя на Република 
Гърция, който действа като Национален пра­
вителствен орган (NGA), по предложение на 
началника на гръцкия Генерален щаб на на­
ционалната отбрана – в гръцкото национално 
въздушно пространство.
(5) Във всички случаи по алинея 4 за из­
ползването на предупредителни изстрели и/
или на смъртоносна сила при използване на 
въоръжение се изисква съгласие от Национал­
ния правителствен орган (NGA) на държавата, 
чиито са дежурните изтребители. Подробните 
процедури ще бъдат определени в Техническото 
споразумение по член 4, алинея 3.
(6) Длъжностните лица по алинеи 1, 2 и 
3 докладват незабавно на съответните на­
ционални длъжностни лица в съответствие 
с процедурите, установени в Техническото 
споразумение по член 4, алинея 3.
Член 6
Използване на въздушното пространство и 
летищата
(1) Взаимното използване от дежурните 
изтребители на националните въздушни 
пространства на Република България и на